kardosdrur/scandi-wiki huggingface dataset:
Fritz Schär

Fritz Schär (13. marts 1926 i Kaltenbach – 29. september 1997 i Frauenfeld) var en schweizisk cykelrytter, som i 1953 vandt den første grønne pointtrøje nogensinde i Tour de France. Han sluttede også på en tredjeplads sammenlagt i Tour de France 1954.

Eksterne henvisninger  

 

Mandlige cykelryttere fra Schweiz
Siden Saxo

Siden Saxo var et tidsskrift for dansk historie, som udgaves af Statens Arkiver og udkom fire gange om året. Magasinet blev distribueret af Syddansk Universitetsforlag.
Tidsskrift ophørte med at udkomme i 2019.

Magasinet rummede artikler om Danmarks og Europas historie og blev som regel skrevet af faghistorikere. Artikler i Siden Saxo havde typisk udgangspunkt i arkivalsk materiale.

Redaktører 
1984-1987: Bent Blüdnikow, Steen Ousager, Hans Munk Pedersen, Poul Sverrild
1987-1988: Bent Blüdnikow, Steen Ousager
1989: Bent Blüdnikow, Poul Olsen, Steen Ousager
1990-1993: Poul Olsen, Henrik Stevnsborg, Bent Blüdnikow, Steen Ousager
1994-1995: Henrik Skov Kristensen, Steen Ousager, Bent Blüdnikow, Anette Warring, Henrik Stevnsborg
1996-2002: Charlotte S.H. Jensen
2003-2008: Lars Bangert Struwe, Ole Magnus Mølbak Andersen
 2008- : Lars Bangert Struwe, Steffen Harpsøe

Eksterne henvisninger 
 Siden Saxo, Syddansk Universitetsforlag

Tidsskrifter om historie
Stan Ockers

Constant ("Stan") Ockers (3. februar 1920, Borgerhout – 1. oktober 1956, Antwerpen) var en belgisk professionel cykelrytter.

Han blev nummer to i Tour de France i 1950 og 1952, og den bedste sprinter i løbet i 1955 og 1956. I 1955 vandt han klassikerne La Flèche Wallonne og Liège-Bastogne-Liège. Han vandt også VM i landevejscykling det år.

Stan Ockers døde efter et styrt i et løb i Antwerp i 1956. Et år efter blev et monument opført i La Roche-en-Ardenne i det sydlige Belgien.

Stan Ockers var idol for selveste Eddy Merckx.

Eksterne henvisninger 

 

Mandlige cykelryttere fra Belgien
Verdensmestre i landevejsløb
Download Festival

Download Festival er en tre dages musikfestival som bliver afholdt i England i Donington Park (som var vært for Monsters of Rock-festivalerne mellem 1980 og 1996 samt Ozzfest i 2002.) Festivalen bliver afholdt hvert år i slutningen af foråret, og den er ejet og styret af Live Nation, et selskab ejet af Clear Channel Comunications.

Musikfestivaler i England
Musik fra England
Volkswagen CC

Volkswagen CC (type 35) − frem til starten af 2012 også Volkswagen Passat CC − er en firedørs coupé fra Volkswagen. Bilen er baseret på Volkswagen Passat (type 3C) og bygges på Volkswagens fabrik i Emden.

Bilen blev første gang præsenteret for offentligheden på Detroit Motor Show 2008. Efter Volkswagens angivelser skulle CC lukke den nederste del af hullet mellem Passat og Phaeton, derudover er der planlagt en yderligere model mellem CC og Phaeton. Bilen kom på markedet i Europa i maj 2008, i USA et halvt år senere.

I målene afviger bilen fra Passat Limousine gennem et fladere tag (− 50 mm), en større bredde (+ 36 mm) samt en større sporvidde foran (+ 11 mm) og bagi (+ 16 mm). Bagagerummet kan rumme 532 liter og kan udvides ved at klappe bagsædet frem. Designet viser en fladt aftagende C-søjle såvel som rammeløse sideruder. Platformen er, med få undtagelser, den samme som til Passat Limousine.

Tilnavnet CC står for Comfort-Coupé. I nogle lande (f.eks. USA og Sydafrika) hedder modellen kun Volkswagen CC. Denne betegnelse benyttes også i Europa efter det i februar 2012 gennemførte facelift. I Kina sælges modellen dog fortsat som Magotan CC.

Nyheder 
Sikkerhedsniveauet er i forhold til Passat Limousine yderligere øget med enkelte nyheder og elektroniske aktive og passive sikkerhedssystemer.

Flere af tingene er senere kommet over i de andre Passat-modeller. Det gælder bl.a. fartpiloten med afstandsregulering, som i hastighedsområdet fra 30 til  automatisk sørger for at holde den indstille, hastighedsafhængige afstand til de forankørende biler, den selvstyrende parkeringshjælp kaldet Park Assist samt den efter Volkswagens angivelser første aktive i styringen indgribende sporholdeassistent Lane Assist, som med et kamera opfatter kørebanemarkeringerne og automatisk styrer tilbage, inden vognbanen forlades. Dette kamera opfatter ved natkørsel stadig kørebanemarkeringerne og styrer den variable xenonlysfordeling med systemet Dynamic Light Assist (DLA). Modellen fås også med bakkamera, fastmonteret navigationssystem, mobiltelefonforberedelse med SAP samt multimediestikdåse.

Nyt er også de aktive støddæmpere benævnt Dynamic Chassis Control (DCC), som med en kontakt kan sættes til tre forskellige programmer, Normal, Sport eller Komfort.

Motorer 
Motorprogrammet omfattede i starten to benzin- og én TDI-dieselmotor. Senere blev dieselprogrammet udvidet med en stærkere motor med 125 kW/170 hk. Hullet mellem basisbenzinmotoren og V6-topmodellen udfyldes af en 2,0-liters benzinmotor med 155 kW/211 hk. Topmodellen er en 3,6-liters V6-benzinmotor og har som standard dobbeltkoblingsgearkasse (DSG) og firehjulstræk (4Motion).

Tekniske specifikationer 

 Elektronisk begrænset

Kilder 

 Volkswagen CC, Passat CC Betriebsanleitung, november 2009 (på tysk)

Eksterne henvisninger 

 Officielt websted 

CC
Store mellemklassebiler
Coupéer
Forhjulstrukne biler
Biler introduceret i 2008
Biler fra 2000'erne
Biler fra 2010'erne
Carl Bruun

Carl Alfred Bruun (født 10. februar 1846 i Rødby, død 26. marts 1899 i København) var en dansk forfatter og journalist.

Carl Bruun blev student 1864 fra Det von Westenske Institut, men gennemførte intet embedsstudium. Fra 1869 til 1871 opholdt han sig i Rom som sekretær hos den danske konsul Johan Bravo. I Rom opholdt Bruun sig samtidigt med den norske komponist Edvard Grieg og dramatiker Henrik Ibsen, hvor han bl.a. skrev teksten til Griegs sang Odalisken synger EG 131.

Bruun arbejdede siden for Berlingske Tidende som udenrigsmedarbejder og kunstanmelder, men er mest kendt for sine skildringer af Københavns historie.

Han er begravet på Vestre Kirkegård.

Eksterne henvisninger 
 
 Kjøbenhavn  Carl Bruuns ufuldendte værk om Københavns historie lagt ud på nettet.
 Carl Bruun på Dansk Forfatterleksikon

Faglitterære forfattere fra Danmark
Journalister fra Danmark
Sangskrivere fra Danmark
Journalister ved Berlingske
Dansksprogede forfattere fra Danmark
Kunstkritikere fra Danmark
Videnskabsformidlere fra Danmark
Danskere i 1800-tallet
Personer fra Rødby
Romanforfattere fra Danmark
Personer i Dansk Biografisk Leksikon
Katal

katal (symbol: kat) er SI-enheden for katalytisk aktivitet. 1 kat er pr. definition lig 1 mol/s.

Referencer 

SI-enheder
Benjamin Feddersen

Benjamin Johan Feddersen (født 7. december 1823 i København, død 1902) var en dansk forfatter og musiklærer. Han gik på Borgerdydskolen i København og den polytekniske Læreanstalt, og studerede senere musik og arbejdede også som musiklærer.

Benjamin Feddersen var god ven med den norske komponist Edvard Grieg og støttet ham i hans tidlige år. Feddersen skrev bl.a. sangtekstene til Til kirken hun vandrer og Claras sang.

Bibliografi (udvalgte værker) 
 Dramatisk farse: Jens Støvring (uropf i Kasinos Theater 1865)
 Eventyr paa Fodrejsen 1883
 Et Ægteskab 1883
 Frieriet på Helogoland
 Julesport 1892
 Isidora 1885
 Julenødder for store og smaa'' 1899

Romanforfattere fra Danmark
Sangskrivere fra Danmark
Novelleforfattere fra Danmark
Personer fra København
Dansksprogede forfattere fra Danmark
Berbiske sprog

Berbiske sprog (også kaldt Tamazight / Tamaziɣt) er en gruppe afroasiatiske sprog som tales af berbere blandt store dele af befolkningen i Marokko og Algeriet. Der er en stærk bevægelse blandt berbere for at skabe et standardsprog, tamazight, af de nært beslægtede nordlige berbiske sprog.

Berbiske sprog har været skriftsprog i lang tid; skrifttraditionen er imidlertid blevet afbrudt flere gange af diverse invasioner. Der blev først skrevet med tifinagh-alfabetet, som fortsat bruges af tuaregerne; den ældste daterede inskription er dateret til omkring 200 f.Kr. Senere, mellem omkring 1000 og 1500 blev der skrevet med det arabiske alfabet. Siden det 20. århundrede er der ofte blevet skrevet med det latinske alfabet, specielt blandt kabylerne. En variant af tifinagh blev nyligt officiel i Marokko, mens det latinske alfabet fortsat er officielt i Algeriet, Mali og Niger. Både tifinagh og arabisk bruges imidlertid i Mali og Niger, mens latinsk og arabisk også bruges i Marokko.

Efter uafhængigheden fra kolonimagterne førte alle Maghreb-landene en "arabiseringsproces", med det mål at erstatte kolonisproget fransk som det dominerende sprog i uddannelse og litteratur. Men under denne politik blev berbiske sprog og maghrebarabisk også undertrykt.

Eksterne henvisninger
Berbisk

Berbisk har flere betydninger:
Berbere
Berbiske sprog
Ariana Dumbledore

Ariana Dumbledore er en figur fra Harry Potter universet. Hun er Albus Dumbledores mystiske søster, som siges i Rita Rivejerns bog i Harry Potter og dødsregalierne, at være født af fuldblodstroldmænd uden at være heks selv. Men Dumbeldore afslører dog senere til Harry Potter, at hans søster Ariana, blev angrebet af en flok muglere da hun "legede med sin magi" i deres have, og aldrig blev normal igen. Hun kunne ikke styre sin magi, og hendes mor blev hjemme for at passe på hende, en dag Arianas temperament blev for meget, og hendes mor ikke kunne stoppe hende, døde moderen. 
Ariana døde selv i en kamp mellem hendes brødre og en af hendes ældste bror Albus' venner.

Dumbledore, Ariana
Jennifer Meyer

Jennifer Meyer (født 3. april 1977) er en jødisk-amerikansk juveldesigner, hvis debutsmykke - en 18-karats guldamulet formet som et blad - blev båret af Jennifer Aniston i filmen The Break-Up fra 2006.

Privat 
Meyer er datter af Universal Studios-chefen, Ron Meyer.

Hun er gift med Spiderman-skuespilleren Tobey Maguire,
med hvem hun har datteren, Ruby Sweetheart Maguire, som blev født 10. november 2006. Parret har også sønnen Otis Tobias Maguire, som blev født den 8. maj 2009.
Meyer og Maguire mødte hinanden i 2003 og blev gift i 2007 på Hawaii.

Jennifer Meyer Jewelry 
Meyer begyndte i juvelbranchen, da hun var bare seks år gammel. Hendes bedstemor, Edith Meyer, var også juveldesigner, og hun lærte Meyer de grundlæggende teknikker til at forme juveler. Som ung kom Meyer til at arbejde i større modehuse såsom Giorgio Armani og senere Ralph Lauren. 

Jennifer gik over til at lave smykker, da hun efter en lang periode forgæves havde ledt efter et bestemt smykke, og til sidst besluttede hun at lave det selv. Efter at have taget adskillige kurser i juvelmageri og efter at have talt med andre juvelerer designede hun sit varetegn: en 18-karats guldamulet.

Selvom  Meyer havde gode forbindelser gennem sin far, Universal Studios-chefen, Ron Meyer, og sin mand, Tobey Maguire, fik hendes smykker først national debut, da en stylist udvalgte Meyers bladformede øreringe til Jennifer Aniston i filmen The Break-Up.

Denne “reklame” gjorde, at Meyer besluttede at starte sit eget firma, Jennifer Meyer Jewelry, og hende kollektioner af ringe, armbånd, halskæder, amuletter og øreringe kan købes i luksuriøse butikker i Los Angeles og Californien.

Meyers kendte kunder omfatter Jennifer Aniston, Courteney Cox, Lindsay Lohan, Kate Hudson, Nicole Kidman, Kirsten Dunst, Julia Roberts, Mischa Barton, Lara Flynn Boyle, Ali Larter, Rachel Blanchard, Gabrielle Anwar, Bonnie Hunt, Katie Holmes, Ashley Olsen, Jennifer Garner, Jennie Garth og Demi Moore, og hun blev i 2007 udnævnt som "Jeweller of the Year" af det amerikanske blad US Magazine - "Hot Hollywood Style" tillæg.

Meyer har også designet den medaljon, som Peter Parker giver til Mary Jane Watson i Spider-Man 3. 

Meyer begyndte at sætte rubiner i sine smykker til ære for sin datter, Ruby. Hun har også fortalt til US Magazine, at hun nu bærer en rubin hver dag for at fejre sit første barns tilblivelse.

Referencer

Eksterne henvisninger 
 

Designere fra USA
Jøder fra USA
Mark Zuckerberg

Mark Elliot Zuckerberg (født 14. maj 1984) er en amerikansk iværksætter og grundlægger af Facebook.

Som studerende på Harvard Universitet, udviklede han det sociale netværk Facebook med hjælp fra sine medstuderende Andrew McCollum og Eduardo Saverin, samt værelseskammeraterne Dustin Moskovitz og Chris Hughres.

Forbes vurderede i marts 2011, at Zuckerberg havde en personlig formue svarende til 13,5 milliarder amerikanske dollars.

Siden 2010 har Mark Zuckerberg været på Time Magazines liste over de 100 rigeste og mest indflydelsesrige personer i verden.

Facebooks tilblivelse er skildret i filmen The Social Network fra 2010.

Privat 
Mark Zuckerberg blev gift med Priscilla Chan 19. maj 2012.

Den 1. december 2015 annoncerede Zuckerberg fødslen af deres datter, Maxima Chan Zuckerberg ("Max"). De bød deres anden datter, August, velkommen i august 2017.

Referencer

Eksterne henvisninger 

 

Erhvervsfolk fra USA
Jøder fra USA
Meta Platforms
Iværksættere fra USA
Milliardærer fra USA
Fritzl-sagen

Fritzl-sagen kom til offentlighedens kendskab den 28. april 2008, da østrigeren Josef Fritzl (f. 9. april 1935) tilstod at have holdt sin datter Elisabeth Fritzl indespærret i 24 år (1984 – 2008) i en lydtæt kælder gravet ud under familiens hus og have i en landsby i nærheden af byen Amstetten i delstaten Niederösterreich.

I fangenskab voldtog Fritzl datteren, hvilket resulterede i, at hun i kælderen gennem årene har født i alt 7 børn, hvoraf et barn, en tvilling, døde kort efter fødslen. Fritzl brændte selv barnet i en brændeovn. Børnene er resultatet af en incestuøs befrugtning, faren er også deres morfar.

Elisabeths ældste datter Kerstin Fritzl blev bragt på hospitalet som følge af manglende D-vitaminer og nyresvigt efter at have været indespærret de mange år i kælderen uden dagslys. Kerstin havde et brev skjult med på hospitalet fra sin mor, som var et råb om hjælp. Hospitalet kontaktede politiet og afsløringen af forbrydelserne begyndte i april 2008. Forbrydelsen er den anden af sin art i Østrig inden for få år. 23. august 2006 dukkede Natascha Kampusch pludselig op efter otte års fangenskab i en kælder i Wien. Den 19. marts 2009 idømmes Josef Fritzl livsvarigt fængsel. Straffen skal afsones på et psykiatrisk hospital.

Kronologi

Henvisninger

Referencer

Kilder 
 BBC NEWS | World | Europe | Timeline: Austrian cellar case 
 Amstetten bøjer hovedet i sorg – dr.dk/Nyheder/Udland
 jp.dk – Naboer: Familien var indelukket 
 Austrian Incest Nightmare: Father Confesses to Horrific Crime  
 Berlingske Tidende

Weblinks 
 Lisa (Elisabeth) Fritzl  
 Østrigs TV.s hjemmeside 

Seksualforbrydelser
Rüsselsheim

Rüsselsheim er en by med ca. 60.000 indbyggere i delstaten Hessen i Forbundsrepublikken Tyskland.

Byen ligger ved floden Main ikke langt fra mundingen ved Mainz. Den er særligt kendt for produktionen af bilmærket Opel fra Groupe PSA, tidligere fra General Motors (GM). I 2005 besluttede GM at både Opel Vectra og modellen Saab 9-3 skulle produceres i Rüsselsheim.

Kendte personer 
 Adam Opel industrimand (1837 - 1895)
 Klaus Fuchs tysk fysiker og sovjetisk spion (1911-1988)
 Andrea Ypsilanti politiker SPD (* 1957)

Referencer

Eksterne henvisninger 

Byer i Hessen
Steinau an der Straße

Steinau an der Straße er en by i den tyske delstat Hessen. Tillægget "an der Straße" kommer af at byen ligger ved via Regia (kongevejen), den gamle handelsvej mellem Frankfurt og Leipzig. Det bruges også til at skille byen fra andre steder med navnet Steinau. Byen ligger i en dal ved floden Kinzig .

Brødrene Grimm boede her fra 1791-1796. Huset, de boede i, blev bygget i 1562 og er en af byens seværdigheder.

Byer i Hessen
Kinzig

Kinzig er navnet på to floder i Tyskland.

 Kinzig (biflod til Main) løber fra Sinntal-Sterbfritz vestover til den udmunder i Main ved byen Hanau øst for Frankfurt am Main.

 Kinzig (biflod til Rhinen) løber fra Loßburg ved Freudenstadt i sydvestlig retning gennem Schwarzwald og udmunder i Rhinen ved Kehl.
Volkswagen Caddy

Volkswagen Caddy er en modelbetegnelse for flere forskellige vare- og personbilmodeller fra Volkswagen Erhvervsbiler.

Modelhistorie 
Den første generation (14D) af Caddy var en pickup på basis af Volkswagen Rabbit, som oprindeligt var beregnet til det nordamerikanske marked. Modellen blev præsenteret i 1978, og bygget fra 1979 til 1993. LAV-udgaven af anden generation (9KV) var baseret på SEAT Inca, som den kun adskilte sig fra med den modificerede front, og blev bygget mellem slutningen af 1995 og midten af 2003. Mellem midten af 1996 og slutningen af 2000 blev Škoda Felicia Pickup solgt som Volkswagen Caddy (9U). I slutningen af 2003 kom Caddy (2K) på basis af Golf V på markedet.

Særlige kendetegn 
Caddy har i løbet af sin levetid været baseret på flere forskellige modeller fra Volkswagen-koncernen. Dermed var den første generation baseret på Golf I, og modellerne 9U og 9KV på modeller fra hhv. Škoda Auto og SEAT. Med Caddy (2K) i 2003 gik man tilbage til Golf som forbillede. Bemærkelsesværdigt er det, at Caddy (9U) var baseret på Škoda Favorit/Felicia, som blev udviklet af Škoda før overtagelsen af Volkswagen, og dermed ikke var baseret på nogen Volkswagen-platform.

Navn 
Oprindeligt hed Caddy (14D) "Volkswagen Rabbit Pickup". Med modellens europæiske introduktion blev navnet ændret til Caddy.

Produktionssteder 
Caddy (14D) blev mellem 1979 og 1993 fremstillet på Volkswagens fabrik i Westmoreland (Pennsylvania, USA). Til Europa blev modellen produceret hos TAS i Sarajevo; denne produktion måtte dog indstilles i 1992 på grund af Krigen i Bosnien-Hercegovina. Modellen blev frem til 2007 bygget sideløbende med Golf I i Sydafrika.

Caddy (9KV) blev sammen med søstermodellen SEAT Inca fremstillet hos SEAT i Martorell, Spanien, mens model 9U sideløbende med Škoda Felicia Pickup blev fremstillet hos Škoda Auto i Kvasiny, Tjekkiet.

Alle Caddy'er af den aktuelle generation (2K) bliver produceret i Poznań, Polen.

Byggeserier

Eksterne henvisninger 

 Officielt websted
Volkswagen Polo

Volkswagen Polo er en minibil fra bilfabrikanten Volkswagen i Wolfsburg, som blev introduceret for første gang i 1975. Bilmodellen, hvis navn er afledt af sportsgrenen polo, var først en billigudgave af den højere udstyrede Audi 50, som udgik i 1978. Ved introduktionen var Polo en spartansk udstyret minibil, som var nummeret mindre end Volkswagen Type 1. Gennem udviklingen af nye generationer var fjerde generation af Polo lige så stor som Golf II.

Under betegnelsen Polo Classic og Polo Variant solgte Volkswagen SEAT Córdoba hhv. SEAT Córdoba Vario med ændret for- og bagparti. I Sydafrika blev SEAT Ibiza solgt som Volkswagen Polo Playa.

Overblik over generationerne

Afledte modeller

Konkurrenter

Se også 
 FSI
 TDI (motor)

Referencer

Eksterne henvisninger 

 Motorkoder og årgange 
 Officiel hjemmeside

 
Minibiler
Forhjulstrukne biler
Biler introduceret i 1975
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Audi A3

Audi A3 er en lille mellemklassebil fra Audi, som er blevet produceret siden 1996. Den deler den tekniske basis med sine koncernsøskende Volkswagen Golf, SEAT León og Škoda Octavia.

Overblik over de enkelte byggeserier

Eksterne henvisninger 

 Officielt websted

 
Små mellemklassebiler
Forhjulstrukne biler
Biler introduceret i 1996
Biler fra 1990'erne
Biler fra 2000'erne
Biler fra 2010'erne
Gitte Jørgensen

Gitte Jørgensen (født 1963 i Danmark) er en dansk forfatterinde, journalist, foredragsholder, inspirator og coach.

Gitte Jørgensen er kvinden bag bøgerne "Simple living", "Pippi Power" og "Når Sjælen kalder - skab det liv, du længes efter".

Bøgerne er udgivet i de Skandinaviske lande i flere oplag. For eksempel udkom "Pippi Power" i 4. oplag på Cappelen Damm i Norge fra 2010-2013 og "Simple Living - nye veje til et enkelt liv" udkom i 4. oplag på daværende Schønbergs forlag (nu Gyldendal) i årene fra 2003 til 2005.

Den nyeste bog "Når sjælen kalder" udkom i marts 2016 på Nyt Nordisk Forlag (nu Gyldendal) og på Cappelen Damm i februar 2017. Den blev sammen måned "månedens bog" i den norske bogklub Energica.

Siden 2003 har Gitte Jørgensen haft en omfattende foredrags- og kursusvirksomhed.
Hun har skrevet og skriver også temaer, interviews og klummer til danske medier som Femina, ALT for damerne, magasinet Psykologi og ugebladet Søndag.

Eksterne henvisninger 
 Hjemmeside
 Drastisk oppgjør med tidsklemma (NRK, 2004) 
 En enklere hverdag (Din side, 2005) 

Faglitterære forfattere fra Danmark
Journalister fra Danmark
Dansksprogede forfattere fra Danmark
Erik Johan Jessen

Erik Johan Jessen Generalkirkeinspektør. Sekretær i Det Danske Kancelli.(4. november 1705 i Jevenstedt ved Rendsborg – 26. august 1783 i København) var en dansk historisk og topografisk samler, kendt for at have udgivet en beskrivelse over kongeriget Norge. Gift 16.10.1750 Gertrud Catharina Brinck datter af Oberst Søren Brinck (1668-1748)og hustru Anne Maria Fesler (1794-1882).

Han var søn af Gejstlig assessor i Rendsburgs Consistorium i Jevenstedt Benedictus Johannes Jessen-Schardeböll (1670-1712) og Dorothea Elisabeth Eilers (1686-1721)studerede først teologi, før han i 1732 rejste til Jena for at studere retsvidenskab. I 1735 blev han assessor ved Hovedretten i København, 1739 sekretær ved det Danske Kancelli, 1745 kancelliråd, 1746 generalkirkeinspektør, 1754 justitsråd og 1768 etatsråd. Han var medlem af Det kgl. genealogiske og heraldiske Selskab fra stiftelsen i 1777, samt af Videnskabernes Selskab i Throndhjem.

Efter initiativ af brødrene Carl og Johan Ludvig Holstein påtog Erik Jessen sig i starten af året 1743 at udarbejde en beskrivelse over riger og lande underlagt kongen af Danmark. Med dette værk for øje udsendte kancelliet en mængde spørgsmål til stifter og amter både i Norge og i Danmark, hvilket resulterede i en stor mængde materiale, mest fra Norge, mens det danske materiale senere blev overladt til Erik Pontoppidan og Hans de Hofman til brug ved udgivelsen af Danske Atlas.

Jessen fik hjælp til arbejdet med Norge af nogle norske studenter, og blandt disse blev Hans Steenbuch hans medarbejder gennem seks år. Steenbuch synes også at være den egentlige forfatter til første del af værket, som udkom i Jessens navn i 1763: Det Kongerige Norge, fremstillet efter dets naturlige og borgerlige Tilstand. Fortsættelsen af værket forblev urealiseret.

Familie 
Børn med hustru Gertrud Catharina Brinck (1730-1798): 8 børn, men eneste efterslægt gennem datteren: Dorthea Elisabeth Jessen-Schardeböll (1753-1801) gift med præst i Bjernede og Slaglille Andreas Christian Christophersen Faith (1739-1798).

Kilde 
 Dansk biografisk Lexikon på runeberg.org 
 Jessen-Schardeböll, Erik; Stammtafeln derer Cimbrisschen Alt-Edlen Famile der er von Jessen aus dem Schardeböll.Eget forlag. December 1771.
 Wiberg, H.P.; En almindelig dansk præstehistorie. Den Hempelske Boghandel. Odense. 1867.

Danskere i 1700-tallet
Embedsmænd fra Danmark
Personer fra Sønderjylland (på tværs af landegrænser)
Faglitterære forfattere fra Danmark
Personer i Dansk Biografisk Leksikon
Dansksprogede forfattere fra Danmark
Egedalcentret

Egedalcentret (tidligere Stenløse Center) er et butikscenter i Stenløse uden for København.

Her findes over 70 butikker, blandt andet Kvickly, Netto, Matas, Kop & Kande, Imerco, Sportmaster, Louis Nielsen, Profil Optik, Synoptik, Only, Skjold Burne, Stenløse Boghandel, Tøjeksperten og Center Slagteren

Egedalcentret blev indviet 6. november 1969, ligger ved Stenløse Station.
Afstanden til det centrale København er cirka 27 kilometer og til Frederikssund cirka 13 kilometer. 

Indkøbscentre i København og omegn
Stenløse
Etableret i 1969